วันที่ 12 ธค เป็นวันที่ ประจำเดือนหมด แล้วได้มีอะไรกับแฟนโดยไม่ใส่ถุงแต่แฟนหลั่งนอกแล้วแฟนก็ใส่ถุงจนมีอะไรกันเสร็จ แล้ววันที่ 18 ธค ก็ได้มีอะไรกับแฟนอีก แต่ระหว่างมีเพศสัมพันธ์เกิดเลือดไหลจากช่องคลอด ตอนแรกคิดว่าเป็นเลือ ดไหลที่เกิดจากมีเพศสัมพันธ์ค่ะ แต่พอผ่านๆมาหลาย ชม. เลือด ดไหลไม่หยุดคล้ายการมาของประจำเดือนเลยค่ะสีแดงสดมีลิ่มเลือด อยากรู้ค่ะว่าสาเหตุมันเกิดจากอะไรคะ
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน7วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก แต่หากเกิน7วันไปแล้ว โอกาสที่จะตั้งครรภ์ก็จะมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ4%-22%ค่ะสำหรับเลือดที่ออกในวันที่18ธ.ค. อาจเป็นเลือดที่เกิดจาก-มีการบาดเจ็บของเยื่อบุช่องคลอดจากการมีเพศสัมพันธ์ที่รุนแรง ซึ่งเลือดจะออกแบบซึมๆ ไปได้นาน2-3วัน แล้วจะหยุดไหลไปเองค่ะ-เลือดออกช่วงไข่ตก เลือดที่ออกจะมีปริมาณไม่มาก และมักออกเพียงแค่1วัน-มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย-ผลข้างเคียงจากการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆ เป็นต้น-มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคามเป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้-มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดผิดออกผิดปกติออกมาเรื่อยๆหากเลือดที่ออกมีปริมาณเพียงเล็กน้อยและออกเพียงแค่1วัน เลือดดังกล่าวก็อาจเป็นเลือดออกวันไข่ตกหรืออาจเกิดจากการบาดเจ็บของช่องคลอดก็ได้อย่างไรก็ตาม หากก่อนหน้านั้น ได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ แต่เลือดออกนานเกิน3วัน หรือมีเลือดผิดปกติออกมาบ่อยๆ อีกก็ควรไปพบสูติ-นรีแพทย์เพื่อตรวจหาสาเหตุค่ะ